Tidligere kongeligt privilegerede kroejere har haft tradition for at anvende kongekronen som symbol på den privilegerede status. Det har dog indtil videre været ulovligt. - Jeg er glad for nu at præsentere et lovforslag for Folketinget, som giver de tidligere privilegerede landevejskroer mulighed for at fortsætte en gammel tradition for at bruge kongekronen som symbol. De gamle kroer er jo ligefrem blevet en del af vores kulturarv, siger kulturminister, Bertel Haarder. Enkelte foreninger og virksomheder har også traditionelt anvendt kongekronen som en del af et logo. Lovforslaget lægger op til, at disse grupper af kroer, foreninger og virksomheder kan ansøge om at kunne anvende kongekronen.

Referat:
De kongelige danske kroer må snart på lovligvis bruge den lukkede kongekrone i deres logo, hvis det står til Bertel Haarder. (Venstre)